 Redresoare ?i stabilizatoare 3 3 Redresoare Redresoarele sunt circuite electronice care transforma energia electrica de curent alternativ în energie electrica de curent continuu si fac parte din categoria convertoarelor electronice Domenii de aplicatii : * alimentarea de la reteaua de c a a instalatiilor industriale: retelele de tractiune electrica în c c , baile de electroliza, actionarile elctrice ale motoarelor de c c ; * surese de tensiune continua pentru alimentarea aparatelor electronice O sursa de tensiune continua (fig 3 5) se compune din: transformatorul T, redresorul R, filtrul F si stabilizatorul S Transformatorul îndeplineste doua roluri: * separa galvanic aparatul electronic de reteaua de alimentare în c a ; * modifica tensiunea retelei la valoarea necesara pentru a obtine o anumita tensiune continua Redresorul contine cel putin un element cu conductie unilaterala si transforma tensiunea alternativa într-o forma de unda cu componenta continua diferita de zero Pe lânga componenta continua, la iesirea redresorului se obtine si o componenta variabila numita ondulatie Filtrul are rolul de a atenua ondulatiile tensiunii redresate Tensiunea de la iesirea filtrului, numita tensiune nestabilizata, este dependenta de tensiunea retelei, de sarcina si de temperatura Stabilizatorul are rolul de a face ca tensiunea de la iesirea sa sa fie independenta de tensiunea de tensiunea retelei, de temperatura si de sarcina Clasificarea redresoarelor : a dupa tipul schemei: * scheme monoalternanta, numite si scheme cu punct median sau scheme în stea; * scheme dubla alternanta, numite si scheme în punte b dupa numarul de faze redresate: * scheme monofazate; * scheme bifazate; * scheme trifazate; * scheme polifazate c dupa posibilitatea modificarii tensiunii redresate: * redresoare necomandate (cu diode); * redresoare semicomandate (cu diode si tiristoare); * redresoare comandate (cu tiristoare) 3 3 1 Redresoare monoalternanta Schemele monoalternanta se caracterizeaza prin faptul ca în decursul unei perioade a tensiunii de alimentare fiecare faza secundara conduce curent o singura data si într-un singur sens La aceste scheme este în conductie acea ramura secundara (dioda) a carei tensiune instantanee are valoarea pozitiva cea mai mare în momentul analizei Dupa numarul de faze secundare redresate se deosebesc: * redresoare monofazate; * redresoare bifazate; * redresoare trifazate Redresorul monofazat monoalternanta (fig 3 6, a) este cea mai simpla schema de redresor Formele de unda se prezinta în fig 3 6, b Valoarea medie a tensiunii redresate se determina observând ca dioda conduce numai o jumatate de perioada: (3 4) Randamentul circuitului redresor monofazat monoalternanta este egal cu 40% Valoarea randamentului fiind mica circuitul este rar utilizat la puteri mari Redresorul bifazat monoalternanta are schema prezentata în fig 3 7, a iar formele de unda în fig 3 7, b Acest redresor este alcatuit din doua redresoare monofazate, tensiunile secundare u2a si u2b fiind defazate cu 180? Valoarea medie a tensiunii redresate este în acest caz , daca valorile efective ale celor doua tensiuni secundare sunt egale, adica Randamentul redresorului bifazat este de doua ori mai bun decât al celui monofazat si anume 80% Redresorul trifazat monoalternanta are schema prezentata în fig 3 8, a iar formele de unda în fig 3 8, b În cazul semnalului trifazat, tensiunea uS este defazata cu 120? în urma tensiunii uR, iar uT este defazata cu 120? în urma tensiunii uS Valoarea medie a tensiunii redresate este în acest caz , daca valorile efective ale celor trei tensiuni secundare sunt egale, adica 3 3 2 Redresoare dubla alternanta Schemele de redresoare în punte se caracterizeaza prin faptul ca în decursul unei perioade a tensiunii de alimentare, fiecare faza din secundar conduce curent de doua ori (în ambele sensuri), motiv pentru care se mai numesc si circuite de redresare dubla alternanta sau bialternanta Redresorul monofazat dubla alternanta numit si redresor monofazat în punte are schema prezentata în fig 3 9, a, iar formele de unda care explica functionarea redresorului - în fig 3 9, b În timpul alternantei pozitive a tensiunii retelei, diodele D1 si D3 sunt polarizate direct si conduc iar D2 si D4 sunt blocate (fiind polarizate invers) Curentul electric circula pe traseul: borna 1 a transformatorului, D1, RS, D3 si se întoarece în transformator la borna 2 În timpul alternantei negative a tensiunii retelei, diodele D2 si D4 sunt polarizate direct si conduc iar D1 si D3 sunt blocate Curentul electric circula pe traseul: borna 2 a transformatorului, D2, RS, D4 si se întoarece în transformator la borna 1 Se observa ca la redresorul monofazat în punte conduc simultan doua diode si ca atât pentru alternanta pozitiva a tensiunii retelei cât si pentru cea negativa, curentul electric prin rezistenta de sarcina RS are acelasi sens Valoarea medie a tensiunii redresate si randamentul sunt identice cu cele de la redresorul bifazat monoalternanta Redresorul trifazat în punte are schema prezentata în fig 3 10, a, iar formele de unda care explica functionarea redresorului - în fig 3 10, b Si în cazul redresorului trifazat în punte conduc simultan doua diode si anume dioda care are tensiunea instantanee cea mai pozitiva aplicata pe anod si dioda care are tensiunea instantanee cea mai negativa aplicata pe catod Valoarea medie a tensiunii redresate este , unde U2 are aceeasi semnificatie de la redresorul trifazat cu punct median 3 3 3 Filtrarea tensiunii redresate Redresorul monofazat cu filtrare este aratat în fig 3 11, a Functionarea sa este ilustrata (în mod simplificat) cu ajutorul formelor de unda din fig 3 11, b Condensatorul C se încarca în perioada de timp în care trece curent prin dioda redresoare (iA) si se descarca prin rezistenta de sarcina RS în perioada de timp în care dioda este blocata (din cauza ca potentialul catodului sau este mai pozitiv decât potentialul anodului) Tensiunea la bornele diodei este: (3 5) si de aceea dioda nu este strabatuta de curent în tot timpul alternantei pozitive, ci numai în timpul în care u2?uC În perioada de timp în care u2?uC, condensatorul se descarca pe rezistenta de sarcina, tensiunea la bornele sale variind dupa o lege exponentiala Caracteristica externa a redresorului cu filtru pe condensator este o curba continuu cazatoare, micsorarea tensiunii redresate în functie de curentul de sarcina fiind cu atât mai puternica, cu cât capacitatea C este mai mica (fig 3 12) 3 4 Stabilizatoare de tensiune cu diode Zener Stabilizatoarele electronice de tensiune sunt circuite care mentin constanta tensiunea pe sarcina în conditiile variatiei tensiunii de intrare nestabilizate, a curentului de sarcina si a temperaturii Dupa principiul de functionare, stabilizatoarele se împart în: * stabilizatoare liniare; * stabilizatoare în regim de comutatie Stabilizatoarele liniare, dupa acelasi principiu, se împart în: * stabilizatoare parametrice; * stabilizatoare cu reactie Stabilizatorul parametric are structura cea mai simpla si îsi bazeaza functionarea pe neliniaritatea caracteristicii curent-tensiune a diodei Zener cu care este realizata Stabilizatoarele cu reactie mentin tensiunea pe sarcina constanta prin intermediul unei bucle de reactie negativa, elementul neliniar preluând variatiile de tensiune sau curent ale sarcinii Schemele lor, bazate pe principiul reglarii automate, contin un element de comparare cu ajutorul caruia un detector de eroare pune în evidenta abaterile fata de marimea nominala Aceste abateri sunt amplificate de un amplificator ce comanda elementul neliniar capabil sa preia variatiile respective, numit de obicei, element de control Stabilizatoarele în comutatie sunt de fapt tot stabilizatoare electronice cu reactie, în care însa elementul regulator al tensiunii de iesire nu lucreaza liniar, ci în regim de comutatie Astfel creste mult randamentul stabilizatorului Stabilizatorul parametric cu dioda Zener are schema reprezentata pe fig 3 13, a Functionarea schemei se bazeaza pe caracteristica neliniara a diodei stabilizatoare (fig 3 13, b), care admite variatii relativ mari de curent la variatii mici ale tensiunii pe dioda Plaja de stabilizare este cuprinsa între IZmin si IZmax Valoarea IZmin este determinata de iesirea din regiunea de stabilizare (cotul caracteristicii din cadranul III pe fig 3 13, b), iar IZmax este determinat din considerente de putere maxima disipata de dioda (IZmax=PdZ/UZ) Functionare: se presupune ca fara sarcina (RS??), curentul prin dioda Zener este egal cu IZmax De pe fig 3 13, b se observa ca tensiunea pe dioda este foarte aproape de UZ Conectând sarcina RS, aceasta va absorbi un curent IS, iar curentul IZ prin dioda Zener va scadea Atât timp cât IZ? IZmin, tensiunea pe dioda Zener ramâne aproximativ egala cu UZ Dar , tensiunea UZ este egala cu cea de pe sarcina deoarece dioda Zener si sarcina sunt conectate în paralel, astfel ca si tensiunea US ramâne aproximativ constanta si circuitul are comportare de stabilizator de tensiune Acelasi mecanism actioneaza si în cazul variatiei tensiunii de retea Cresterea tensiunii de retea determina cresterea tensiunii redresate si deci si a tensiunii nestabilizate de la intrarea stabilizatorului, UI Creste, de asemenea, curentul de intrare în stabilizator II Daca se presupune curentul prin sarcina constant, atunci variatiile lui II sunt preluate de dioda Zener Atât timp cât IZ?IZmax circuitul se comporta ca un stabilizator si US=UZ Bibliografie 1 Damachi, E s a - Electronica, Ed Didactica si Pedagogica, Bucuresti, 1979 2 Dascalu, D s a - Dispozitive si circuite electronice, Ed Didactica si Pedagogica, Bucuresti, 1982 3 Florea, S s a - Electronica industriala si automatizari, Ed Didactica si Pedagogica, Bucuresti, 1980 Redresoare ?i stabilizatoare 1 6 